《春昼睡起偶书二首 其二》
宋代·张嵲

闭户长春草，日晏独高眠。起步绕广庭，爱此风景妍。

青山罗郭外，白日当中天。坐见柳意浓，亦知花向残。

鸡鸣水外村，人耕原上田。玩物意方适，居閒情转延。

忽悟是作客，骤使心悁然。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。